ส่งเสริมผู้ประกอบการ รับกระแสนิยมสินค้า BCG สนับสนุนการจากใช้ประโยชน์ FTA ขยายตลาดญี่ปุ่นและอาเซียน
นายสินิตย์ เลิศไกร รัฐมนตรีช่วยว่าการกระทรวงพาณิชย์ เปิดเผยว่า เกษตรกรและผู้ประกอบการสินค้า BCG ใช้ประโยชน์จากความตกลงการค้าเสรี (FTA) เพิ่มแต้มต่อทางการค้าขยายการส่งออกไปตลาดต่างประเทศผ่านการดำเนินโครงการ “ส่งเสริมเกษตรกร ผู้ประกอบการไทย เร่งต่อยอดใช้ประโยชน์ FTA” (ThEP for FTA MARKET) มุ่งเน้นให้ความรู้เรื่องการพัฒนาศักยภาพสินค้า BCG กลยุทธ์การตลาดเชิงลึกและการใช้ประโยชน์จาก FTA ขยายตลาดการค้าเสรี รวมทั้งกิจกรรมจับคู่ธุรกิจกับคู่ค้า ทั้งญี่ปุ่นและอาเซียน ให้สอดรับกับยุทธศาสตร์การขับเคลื่อนเศรษฐกิจไทยด้วยโมเดล BCG โดยโครงการ ThEP for FTA MARKET เป็นการส่งเสริมให้ผู้ประกอบการไทยต่อยอดทางธุรกิจ ยกระดับและเพิ่มศักยภาพสินค้าไทยสู่เวทีระดับโลก และสร้างองค์ความรู้การใช้ประโยชน์ FTA เพิ่มศักยภาพด้านการส่งออก รวมทั้งพัฒนาขีดความสามารถทางการแข่งสู่ตลาดเสรีด้านนางอรมน ทรัพย์ทวีธรรม อธิบดีกรมเจรจาการค้าระหว่างประเทศ กล่าวเพิ่มเติมว่า  การดำเนินโครงการส่งเสริมเกษตรกร ผู้ประกอบการไทย เร่งต่อยอดใช้ประโยชน์ FTA (ThEP for FTA MARKET) ได้คัดเลือกเกษตรกรและผู้ประกอบการกลุ่มสินค้าอาหารแปรรูป และไลฟ์สไตล์ ที่ดำเนินธุรกิจด้วยโมเดล BCG เพื่อเข้าร่วมโครงการดังกล่าว พร้อมทั้งแนะแนวทางพัฒนาธุรกิจและเสริมทักษะการตลาด มุ่งเน้นการทำธุรกิจอย่างรับผิดชอบต่อสังคมและเสริมสร้างภาพลักษณ์สินค้าให้สอดคล้องกับวิถีชีวิตแบบไทย